CELEX: 62020TN0490
Language: bg
Date: 2018-08-02 00:00:00
Title: Дело T-490/20: Жалба, подадена на 2 август 2020 г. — CH и CN/Парламент

5.10.2020   
            
            
               BG
            
            
               Официален вестник на Европейския съюз
            
            
               C 329/18
            
         
      Жалба, подадена на 2 август 2020 г. — CH и CN/Парламент
      (Дело T-490/20)
      (2020/C 329/36)
      Език на производството: френски
      
         Страни
      
      
         Жалбоподатели: CH и CN (представител: C. Bernard-Glanz, адвокат)
      
         Ответник: Европейски парламент
      
         Искания
      
      Жалбоподателите молят Общия съд:
      
                  —
               
               
                  да обяви жалбата им за допустима,
               
            
                  —
               
               
                  да отмени обжалваните решения, доколкото в тях не се заема окончателна позиция по действителното настъпване на твърдените факти, свързани с упражняване на психически тормоз,
               
            
                  —
               
               
                  да осъди ответника да заплати на всеки от тях сума в размер на 5 000 EUR, определен ex aequo et bono, като обезщетение за неимуществените вреди, настъпили вследствие на превишаване на разумния срок, заедно с лихви за забава до пълното изплащане на сумата,
               
            
                  —
               
               
                  да осъди ответника да заплати на всеки от тях сума в размер на 100 000 EUR, определен ex aequo et bono, като обезщетение за неимуществените вреди, настъпили вследствие на липсата на окончателна позиция по действителното настъпване на твърдените факти, свързани с упражняване на психически тормоз, заедно с лихви за забава до пълното изплащане на сумата,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите изтъкват две основания в подкрепа на жалбата срещу решенията на Парламента от 13 септември 2019 г., с които в отговор на исканията им за съдействие органът, оправомощен да сключва договорите за назначаване от името на тази институция, не е заел окончателна позиция по действителното настъпване на твърдените факти, свързани с упражняване на психически тормоз.
      
                  1.
               
               
                  Първо основание: нарушение на задължението за съдействие и на член 24 от Правилника за длъжностните лица на Европейския съюз (наричан по-нататък „Правилникът“), доколкото органът, оправомощен да сключва договорите за назначаване от името на Парламента, не е изпълнил задължението си за съдействие, като не е заел окончателна позиция по действителното настъпване на твърдените факти, свързани с упражняване на психически тормоз.
               
            
                  2.
               
               
                  Второ основание: нарушение на задължението за полагане на грижа и на принципа на добра администрация, както и на правото на достойнство и на членове 1 и 31 от Хартата на основните права на Европейския съюз, доколкото, като не е заел окончателна позиция по действителното настъпване на твърдените факти, свързани с упражняване на психически тормоз, органът, оправомощен да сключва договорите за назначаване от името на Парламента, е нарушил принципа на добра администрация и не е изпълнил задължението си за полагане на грижа, като по този начин е нарушил правото на жалбоподателите на човешко достойнство.